RÅDETS FORORDNING (EF) Nr. 390/97 af 20. december 1996 om fastsættelse for 1997 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til tiltrædelsesakten af 1994, særlig artikel 121 og 122,

under henvisning til forslag fra Kommissionen, og

ud fra følgende betragtninger:

Efter artikel 4 i forordning (EØF) nr. 3760/92 skal Rådet på grundlag af den foreliggende videnskabelige rådgivning, herunder især rapporten fra Den Videnskabelige, Tekniske og Økonomiske Komité for Fiskeri, fastlægge de foranstaltninger, der er nødvendige for at sikre en rationel og ansvarlig udnyttelse af ressourcerne på et bæredygtigt grundlag;

det er endnu ikke muligt at indføre en forvaltningsordning, hvori de nye muligheder, der er indført ved forordning (EØF) nr. 3760/92, især forvaltning af fangstbegrænsninger for flere år og flere arter udnyttes fuldt ud, da det er påkrævet at sætte visse fiskerikontrolforanstaltninger i kraft, videreudvikle en hensigtsmæssig administrativ ordning for begrænsning af fiskeriindsatsen og øge den videnskabelige viden; indtil en sådan forvaltningsordning er konsolideret, bør begrænsningen af udnyttelsesraterne garanteres gennem den nuværende TAC-ordning;

efter artikel 8, stk. 4, i forordning (EØF) nr. 3760/92 skal Rådet i overensstemmelse med artikel 4 fastsætte den samlede tilladte fangstmængde (TAC) for hvert fiskeri eller hver fiskerigruppe; fiskerimulighederne bør fordeles mellem medlemsstaterne i overensstemmelse med artikel 8, stk. 4, nr. ii), i nævnte forordning;

det forekommer ikke nødvendigt at fastsætte kvoter for visse bestande, der fortrinsvis befiskes med henblik på forarbejdning til fiskemel og fiskeolie;

for at kvoterne af sild, ansjos, kulmule, blåhvilling, makrel og glashvar kan udnyttes bedre, bør der tillades overførsler af kvoter fra det pågældende område til tilstødende områder;

principperne og visse procedurer for fiskeriforvaltningen bør fastlægges på fællesskabsplan, således at medlemsstaterne kan sikre forvaltningen af de flåder, der sejler under deres flag eller henhører under deres jurisdiktion;

for at disse TAC kan forvaltes effektivt, bør der fastsættes særlige bestemmelser for fiskeriet;

efter bestemmelserne i artikel 2 i Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (2) er det nødvendigt at fastslå, hvilke bestande der skal omfattes af de forskellige foranstaltninger, som er fastsat i nævnte forordning;

efter proceduren i artikel 2 i fiskeriaftalen mellem Det Europæiske Økonomiske Fællesskab på den ene side og den danske regering og det færøske landsstyre på den anden side (3) har parterne afholdt konsultationer om deres gensidige fiskerirettigheder for 1997; disse konsultationer er afsluttet med et positivt resultat; det er derfor muligt at fastsætte TAC, Fællesskabets andele og kvoterne for visse fælles og autonome bestande, hvoraf en del er blevet tildelt Færøerne;

Fællesskabet og Norge har efter proceduren i artikel 2 og 7 i fiskeriaftalen mellem Det Europæiske Økonomiske Fællesskab og Kongeriget Norge (4), ført konsultationer om de gensidige fiskerirettigheder for 1997; disse konsultationer er endnu ikke afsluttet med et positivt resultat, og det er derfor ikke muligt at fastsætte TAC, Fællesskabets andele og kvoterne for fælles bestande og, hvor det er nødvendigt, for andre bestande;

Den Internationale Østersøfiskerikommission har anbefalet TAC for bestandene af torsk, laks, sild og brisling i Østersøen og de andele, der skal tildeles hver kontraherende part; disse anbefalinger bør gennemføres;

Fællesskabet har undertegnet De Forenede Nationers havretskonvention, som indeholder principper og regler for bevarelse og forvaltning af havenes levende ressourcer;

som en af sine internationale forpligtelser medvirker Fællesskabet i bestræbelserne på at bevare de fiskebestande, som findes i internationale farvande; der bør tages hensyn til omfanget af EF-fiskerfartøjers fiskeri efter disse bestande, set i forhold til helheden og til det bidrag, som Fællesskabet hidtil har ydet for at bevare dem;

i henhold til artikel 122 i tiltrædelsesakten af 1994 er de betingelser, hvorunder de tildelte mængder, der er fastsat som led i tiltrædelsen, kan fiskes, de samme som dem, der gjaldt umiddelbart inden ikrafttrædelsen af tiltrædelsestraktaten af 1994;

med henblik på en bedre økonomisk udnyttelse af Østersøens sildebestande er det nødvendigt at anvende dem til andre formål end til direkte konsum; disse bestande er af en sådan beskaffenhed, at der, hvis de forvaltes hensigtsmæssigt, ikke er nogen risiko forbundet med at gennemføre en sådan foranstaltning;

om efteråret fanges der store mængder unge fladfisk i den sydlige del af Nordsøen; for at opnå en bedre udnyttelse bør disse fisk beskyttes;

Den Internationale Østersøfiskerikommission har anbefalet visse tekniske foranstaltninger for bevarelse af ressourcerne, der skal gennemføres af de kontraherende parter med virkning fra 1. januar 1997;

den økonomiske effektivitet af fiskeriet efter hestemakrel i afsnit VIIIc og under område IX kan forbedres ved landing af små hestemakreller inden for grænser, der er forenelige med ressourcens bæredygtighed;

af hensyn til genopbygningen af sildebestanden i Nordsøen er det nødvendigt, at de særlige forvaltningsforanstaltninger, som blev fastsat ved forordning (EF) nr. 1602/96 (5), fortsættes i 1997;

ifølge den seneste videnskabelige rådgivning ligger sardinbestanden i afsnit VIII c og IX a under biologisk acceptable niveauer; det forekommer nødvendigt at vedtage supplerende foranstaltninger for at sikre en afbalanceret udnyttelse af sardin;

forvaltningsordningen for nordsøsild skal tages op til fornyet overvejelse med henblik på vedtagelse i 1997; i den mellemliggende periode vil det ikke være rentabelt for Fællesskabets fiskere at anskaffe net med en anden maskestørrelse end den, de for øjeblikket må anvende;

vækstområder bør beskyttes under hensyntagen til de særlige biologiske forhold i disse forskellige områder -

UDSTEDT FØLGENDE FORORDNING:

Artikel 1

I denne forordning fastsættes for 1997 de samlede tilladte fangstmængder (TAC) pr. bestand eller gruppe af bestande for visse fiskebestande eller grupper af fiskebestande samt Fællesskabets andel heraf, dennes fordeling blandt medlemsstaterne og de særlige bestemmelser, der gælder for fiskeriet efter disse bestande (6).

I denne forordning afgrænses Skagerrak mod vest af en ret linje fra Hanstholm fyr til Lindesnes fyr og mod syd af en ret linje fra Skagen fyr til Tistlarna fyr og derfra til det nærmeste punkt på den svenske kyst.

I denne forordning afgrænses Kattegat mod nord af en ret linje fra Skagen fyr til Tistlarna fyr og derfra til det nærmeste punkt på den svenske kyst og mod syd af en ret linje fra Hasenøre til Gnibens Spids, fra Korshage til Spodsbjerg og fra Gilbjerg Hoved til Kullen.

I denne forordning forstås Nordsøen som ICES-underområde IV og den del af ICES-afsnit III a, der ikke er omfattet af Skagerrak som fastlagt i denne artikel.

Artikel 2

TAC for bestande eller grupper af bestande, der er omfattet af fællesskabsbestemmelser, og Fællesskabets andel af disse fangstmængder fastsættes for 1997 som angivet i bilag I.

Artikel 3

TAC for bifangster af sild taget i visse fiskerier fastsættes for 1997 som angivet i bilag II.

Artikel 4

Fordelingen mellem medlemsstaterne af den andel af de i artikel 2 omhandlede TAC, der står til rådighed for Fællesskabet, fastsættes for 1997 i form af fiskekvoter i bilag I.

Denne fordeling berører ikke:

- udvekslinger i henhold til artikel 9, stk. 1, i forordning (EØF) nr. 3760/92

- nye tildelinger i henhold til artikel 21, stk. 4, artikel 23, stk. 1, og artikel 32, stk. 2, i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (7)

- supplerende landinger, der er tilladt i henhold til artikel 3 i forordning (EF) nr. 847/96

- mængder, der tilbageholdes i henhold til artikel 4 i forordning (EF) nr. 847/96.

Artikel 5

De bestande, for hvilke der gælder en præventiv eller en analytisk TAC, de bestande, for hvilke artikel 3 og 4 i forordning (EF) nr. 847/96 ikke finder anvendelse, og de bestande, for hvilke artikel 5, stk. 2, i samme forordning finder anvendelse, fastsættes for 1997 i bilag III.

Artikel 6

1. Det er forbudt at beholde om bord eller lande fangster af bestande, for hvilke der er fastsat TAC eller kvoter, medmindre:

i) fangsterne er taget af fartøjer fra en medlemsstat, der har en kvote, og denne kvote ikke er opbrugt, eller

ii) den andel af TAC, som er tildelt Fællesskabet (Fællesskabets andel), ikke er blevet fordelt som kvoter mellem medlemsstaterne, og Fællesskabets andel ikke er opbrugt, eller

iii) fangsterne, for så vidt angår alle andre arter end sild og makrel, er blandet med andre arter og er taget med redskaber, hvis maskestørrelse er 32 mm eller derunder i region 1 og 2 eller 40 mm eller derunder i region 3 i overensstemmelse med artikel 2, stk. 1, i Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (8), og hverken sorteres om bord eller ved landingen, eller

iv) fangsterne, for så vidt angår sild, holdes inden for de i stk. 2 fastsatte grænser, eller

v) fangsterne, for så vidt angår makrel, er blandet med hestemakrel eller sardin, og makrelmængden ikke overstiger 10 vægtprocent af den samlede mængde makrel, hestemakrel og sardin om bord, og fangsterne ikke sorteres, eller

vi) fangsterne er et led i videnskabelige undersøgelser, som gennemføres i henhold til forordning (EØF) nr. 3094/86.

Samtlige landinger afskrives på kvoterne eller, såfremt Fællesskabets andel ikke er blevet fordelt på kvoter mellem medlemsstaterne, på Fællesskabets andel, medmindre det drejer sig om fangster i henhold til nr. iii), iv), v) og vi).

2. Når der fiskes med net, hvis maskestørrelse er mindre end 32 mm, i region 1 og 2, bortset fra Skagerrak og Kattegat, og med net, hvis maskestørrelse er mindre end 40 mm, i region 3, er det forbudt at beholde sild om bord, hvis de er blandet med andre arter, medmindre disse fangster ikke sorteres, og sildene, såfremt de kun er blandet med brisling, ikke overstiger 10 vægtprocent af de samlede fangster af sild og brisling.

Når der i region 1 og 2 fiskes med net, hvis maskestørrelse er mindre end 32 mm, og i region 3 med net, hvis maskestørrelse er mindre end 40 mm, er det forbudt at beholde sild om bord, hvis de er blandet med andre arter, medmindre disse fangster ikke sorteres, og sildene, såfremt de er blandet med andre arter, uanset om disse omfatter brisling, ikke overstiger 5 vægtprocent af de samlede fangster af sild og andre arter.

3. Uanset stk. 1 og 2 er det, når en af fangstbegrænsningerne i bilag II til denne forordning er udtømt, for fartøjer, der udøver disse fiskerier, som disse fangstbegrænsninger gælder for, forbudt at lande usorterede fangster, der indeholder sild.

4. Beregningen af den procentvise andel af bifangster og anvendelsen af dem sker i overensstemmelse med artikel 2 i forordning (EØF) nr. 3094/86.

Artikel 7

For så vidt angår sildebestanden i Nordsøen og den østlige del af Den Engelske Kanal, kan der til ICES-afsnit IV b overføres op til 50 % af kvoterne fra ICES-afsnit IV c og VII d.

For så vidt angår bestanden af kulmule i ICES-afsnit II a (EF-område) og underområde IV (EF-område), kan medlemsstater, der har en kvote i dette farvand, når kvoten er opbrugt, foretage overførsler fra ICES-underområder og -afsnit V b (EF-område), VI, VII, XII og XIV samt fra afsnit VIII a, b og d til afsnit II a (EF-område) og underområde IV (EF-område).

Disse overførsler skal dog på forhånd meddeles Kommissionen.

Artikel 8

1. Det er forbudt at beholde sild om bord, som er fanget i nedennævnte områder og i nedennævnte perioder:

a) fra den 15. til den 31. januar 1997 i det område, der afgrænses af en linje gennem følgende skæringspunkter:

- Irlands sydøstkyst ved 52° 30' N

- 52° 30' N, 6° 00' V

- 52° 00'N, 6° 00' V

- Irlands sydøstkyst ved 52° 00' N

b) fra den 30. oktober til den 12. november 1997 i det område, der afgrænses af en linje gennem følgende skæringspunkter:

- Irlands sydkyst ved 9° 00' V

- 51° 15' N, 9° 00' V

- 51° 15' N, 11° 00' V

- 52° 30' N, 11° 00' V

- Irlands vestkyst ved 52° 30' N.

2. De i denne artikel beskrevne områder og perioder kan ændres efter proceduren i artikel 18 i forordning (EØF) nr. 3760/92.

Artikel 9

Uanset forordning (EØF) nr. 2115/77 (9) kan der indtil den 31. december 1997 ske direkte fiskeri efter og landing af sild til andre formål end konsum af fartøjer, der fører svensk eller finsk flag, og i Østersøen som en forsøgsordning af fartøjer, der fører andre medlemsstaters flag, under overholdelse af bestemmelserne i Rådets forordning (EØF) nr. 1866/86 af 12. juni 1986 om fastsættelse af tekniske foranstaltninger til bevarelse af fiskeressourcerne i Østersøen, Bælterne og Øresund (10).

Artikel 10

Medlemsstater, hvor der landes sild, som ikke er sorteret fra den øvrige fangst, skal sikre, at der etableres behørige stikprøveordninger, så alle landinger af bifangster af sild overvåges effektivt.

Det er forbudt at lande fangster, der indeholder usorterede sild, i havne, hvor der ikke er etableret sådanne stikprøveordninger.

Artikel 11

Medlemsstaterne vedtager særlige kontrol- og forvaltningsforanstaltninger eller enhver anden foranstaltning vedrørende fangst, sortering og landing af sild taget i Nordsøen eller i Skagerrak og Kattegat, så det sikres, at fangstbegrænsningerne overholdes. Disse foranstaltninger skal især omfatte følgende:

i) særlige kontrol- og inspektionsprogrammer

ii) planer for fiskeriindsats, herunder fortegnelser over fartøjer med fiskeritilladelse og, hvis det skønnes nødvendigt på grund af en kvoteudnyttelse på over 70 %, begrænsninger i sådanne fartøjers aktivitet

iii) kontrol med omladning og fremgangsmåder, der indebærer genudsætning

iv) om muligt et midlertidigt forbud mod fiskeri i områder, hvor det er konstateret, at sild, især yngel, udgør en stor andel af bifangsterne.

Artikel 12

Inspektører fra Kommissionen udfører i henhold til artikel 29 i forordning (EØF) nr. 2847/93, og når Kommissionen finder det nødvendigt med henblik på denne forordning, uafhængige inspektioner for at kontrollere de kompetente myndigheders gennemførelse af prøveudtagningsprogrammerne og af de specifikke foranstaltninger, der er omhandlet i artikel 10 og 11 i nærværende forordning.

Artikel 13

Kommissionen forbyder landinger af sild, hvis det skønnes, at de i artikel 10 og 11 nævnte foranstaltninger ikke udgør en tilstrækkelig garanti for, at der er opnået en streng styring af fiskeridødeligheden for sild i alle fiskerier.

Artikel 14

1. Alle landinger af sild, der er taget i ICES-afsnit III a, underområde IV og afsnit VII d af fartøjer, som, medens de tager disse fangster i de pågældende områder, udelukkende medbringer slæbte fiskeredskaber med en maskestørrelse på eller over 32 mm, vil blive fratrukket i den relevante kvote, der fremgår af bilag I til denne forordning.

2. Alle landinger af sild, der er taget i ICES-afsnit III a, underområde IV og afsnit VII d af fartøjer, som, medens de tager disse fangster i de pågældende områder, udelukkende medbringer slæbte fiskeredskaber med en maskestørrelse på under 32 mm, vil blive fratrukket i den relevante kvote, der fremgår af bilag II til denne forordning.

3. Sild landet af fartøjer, der udøver fiskeri under de i stk. 2 fastsatte betingelser, må ikke udbydes til konsum.

4. Uanset betingelserne i stk. 1 og 2 vil alle sild fanget i ICES-underområde III a af fartøjer, der udøver fiskeri efter andre arter end sild som defineret i bilag II til denne forordning, blive fratrukket i den tilsvarende kvote i bilag II.

Artikel 15

Uanset artikel 9, stk. 3, litra a), andet afsnit, i forordning (EØF) nr. 3094/86 gælder udvidelsen af det område, hvor fiskeri med trawl er forbudt, fra den 1. januar til den 31. december 1997.

Artikel 16

Fiskeri efter torsk er forbudt i Østersøen, Bælterne og Øresund fra den 10. juni til den 20. august 1997, begge dage inklusive.

Artikel 17

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1996

Rådets vegne

S. BARRETT

Formand

(1) EFT nr. L 389 af 31. 12. 1992, s. 1. Forordningen er senest ændret ved tiltrædelsesakten af 1994.

(2) EFT nr. L 115 af 9. 5. 1996, s. 3.

(3) EFT nr. L 226 af 29. 8. 1980, s. 12.

(4) EFT nr. L 226 af 29. 8. 1980, s. 48.

(5) EFT nr. L 198 af 8. 8. 1996, s. 1.

(6) Definitionen af de ICES- og CECAF-områder, hvortil der henvises i denne forordning, findes i henholdsvis meddelelse fra Kommissionen 85/C 347/05 (EFT nr. C 347 af 31. 12. 1985, s. 14) og meddelelse fra Kommissionen 85/C 335/02 (EFT nr. C 335 af 24. 12. 1985, s. 2).

(7) EFT nr. L 261 af 20. 10. 1993, s. 1. Forordningen er senest ændret ved forordning (EF) nr. 2489/96 (EFT nr. L 338 af 28. 12. 1996, s. 12).

(8) EFT nr. L 288 af 11. 10. 1986, s. 1. Forordningen er senest ændret ved forordning (EF) nr. 2251/95 (EFT nr. L 230 af 27. 9. 1995, s. 11).

(9) EFT nr. L 247 af 28. 9. 1977, s. 2.

(10) EFT nr. L 162 af 18. 6. 1986, s. 1. Forordningen er senest ændret ved forordning (EF) nr. 1821/96 (EFT nr. L 241 af 21. 9. 1996, s. 8).

BILAG I

TAC for de enkelte bestande og områder for 1997 og fordelingen blandt medlemsstaterne af den andel, der er til rådighed for Fællesskabet (i tons levende vægt, medmindre andet er angivet). Alle fangstbegrænsninger i dette bilag betragtes som kvoter med henblik på artikel 5 i denne forordning og er derfor undergivet reglerne i forordning (EØF) nr. 2847/93, særlig artikel 14 og 15.

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

BILAG II

Samlet tilladt fangstmængde, der må landes usorteret ved andet fiskeri end konsumfiskeri (i tons levende vægt). Alle fangstbegrænsninger i dette bilag betragtes som kvoter med henblik på artikel 5 i denne forordning og er derfor undergivet reglerne i forordning (EØF) nr. 2847/93, særlig artikel 14 og 15.

>TABELPOSITION>

>TABELPOSITION>

>TABELPOSITION>

BILAG III

>TABELPOSITION>